ΓΡΑΠΤΗ ΕΡΩΤΗΣΗ P-1544/01

υποβολή: Raina Echerer (Verts/ALE) προς την Επιτροπή

(14 Μαΐου 2001)

Θέμα: Ο κοινοτικός κανονισμός για την αδεσμοποίητη πρόσβαση στον τοπικό βρόχο - Κατάσταση στην Αυστρία

Ο κανονισμός (ΕΚ) αριθ. 2887/2000(1) για την αδεσμοποίητη πρόσβαση στον τοπικό βρόχο, της 18ης Δεκεμβρίου 2000, τέθηκε σε ισχύ στις 2.1.2001, είναι δεσμευτικός ως προς όλα του τα μέρη και ισχύει πλέον σε κάθε κράτος μέλος της Ευρωπαϊκής Ένωσης. Στόχος του κανονισμού αυτού είναι η δημιουργία δίκαιου ανταγωνισμού στον τομέα τωνπηρεσιών του Διαδικτύου στο δίκτυο τοπικής πρόσβασης. Ο κοινοποιημένος φορέας εκμετάλλευσης κάθε χώρας, που στην περίπτωση της Αυστρίας είναι η Telekom, καλείται να παράσχει σχετικές με τον στόχο αυτόπηρεσίες.

Σύμφωνα με πληροφορίες από την Αυστρία, η Telekom της Αυστρίας δεν συμμορφούται με τις ισχύουσες διατάξεις του εν λόγω κανονισμού. Η πρόσβαση εξακολουθεί να μην είναι επαρκώς αδεσμοποίητη, με αποτέλεσμα ναπάρχουν ακόμη τμήματα ή εγκαταστάσεις του τηλεφωνικού δικτύου που δεν χρειάζονται πλέον για την παροχήπηρεσιών. Η διοικητική και τεχνική πρόσβαση στον τοπικό βρόχο είναιπερβολικά χρονοβόρος και περίπλοκη. Δενπάρχουν επαρκείς δυνατότητες συνεγκατάστασης για όλους τους ενδιαφερόμενους. Οι τιμές δεν έχουν ακόμη προσαρμοστεί στο πραγματικό κόστος. Οιπολογισμοί δεν γίνονται με τη δέουσα διαφάνεια. Οι ενδιαφερόμενοι με περιορισμένες οικονομικές δυνατότητες εξακολουθούν να αντιμετωπίζουν προβλήματα κατά την πρόσβασή τους στον τοπικό βρόχο.

Από ποια πηγή αντλεί η Επιτροπή τις πληροφορίες της σχετικά με την κατάσταση στην Αυστρία; Μπορεί να διασφαλίσει την πλήρη αντικειμενικότητα των πληροφοριών της σχετικά με την κατάσταση στην Αυστρία;

Τι προτίθεται να πράξει η Επιτροπή προκειμένου να διασφαλιστεί η πλήρης εφαρμογή του εν λόγω κανονισμού στην Αυστρία;

(1) ΕΕ L 336 της 30.12.2000, σελ. 4.

Απάντηση του κ. Liikanen εξ ονόματος της Επιτροπής

(21 Ιουνίου 2001)

Σύμφωνα με το άρθρο 3 παράγραφος 1 του κανονισμού (ΕΚ) αριθ. 2887/2000, της 18ης Δεκεμβρίου 2000, σχετικά με την αδεσμοποίητη πρόσβαση στον τοπικό βρόχο(1), οι κοινοποιημένοι φορείς εκμετάλλευσης δημοσιεύουν από τις 31 Δεκεμβρίου 2000, και τηρούν ενήμερη, Προσφορά Αναφοράς για Αδεσμοποίητη πρόσβαση στους τοπικούς τους βρόχους και στις συναφείς εγκαταστάσεις (ΠΑΑ), στην οποία περιλαμβάνονται

τουλάχιστον τα στοιχεία του παραρτήματος του κανονισμού αυτού. Η προσφορά πρέπει να είναι επαρκώς αδεσμοποίητη, ώστε ο δικαιούχος να μην πρέπει να πληρώνει για στοιχεία ή εγκαταστάσεις του δικτύου που δεν χρειάζονται για την παροχή τωνπηρεσιών του και περιέχει περιγραφή των στοιχείων της προσφοράς, των σχετικών όρων και προϋποθέσεων και των επιβαρύνσεων.

Η εταιρεία Telekom Austria (TA), η οποία έχει κοινοποιηθεί ως διαθέτουσα σημαντική ισχύ στην αυστριακή αγορά διασύνδεσης στο χώρο των τηλεπικοινωνιών, έχειποβάλει στις 22 Νοεμβρίου 2000 στην εθνική ρυθμιστική αρχή (ΕΡΑ) ΠΑΑ της Αυστρίας, η οποία είναι επίσης διαθέσιμη στην ιστοθέση της ΕΡΑ(2). Επί του παρόντος, η ΠΑΑ της ΤΑ δεν περιλαμβάνει μεριζόμενη πρόσβαση στον τοπικό βρόχο. Κατά συνέπεια, ο επίσημος φορέας εκμετάλλευσης οφείλει να προσαρμόσει την ΠΑΑ που έχειποβάλει ώστε να πληροί τις απαιτήσεις του κανονισμού. Η εθνική ρυθμιστική αρχή έχει ζητήσει επιτακτικώς από την ΤΑ να τροποποιήσει καταλλήλως την ΠΑΑ που έχειποβάλει, πριν από τις 31 Μαΐου 2001.

Στο μεταξύ, η πρόσβαση στο ευρυζωνικό πεδίο του τοπικού βρόχου για παρόχουςπηρεσιών φαίνεται ότι είναι δυνατή κατά τους εξής τρόπους: σύμφωνα με απόφαση της Επιτροπής Ελέγχου Τηλεπικοινωνιών της 12ης Μαρτίου 2001, οι πάροχοιπηρεσιών δικαιούνται να έχουν πλήρη αδεσμοποίητη πρόσβαση στον τοπικό βρόχο. Στην απόφαση αυτή προβλέπεται επίσης η απαραίτητη δυνατότητα συνεγκατάστασης. Η τιμολόγηση της συνεγκατάστασης βασίζεται στο πραγματικό κόστος. Επιπλέον, η ΤΑ και η ένωση των αυστριακών παρόχωνπηρεσιών Internet (austrian internet service providers, ISPA) έχουν συμφωνήσει επί τυποποιημένης προσφοράς χονδρικής από την TA στους παρόχουςπηρεσιών Internet. Η ΤΑ έχει επίσης καταχωρίσει στην ιστοθέση της τυποποιημένη προσφορά χονδρικής για την πρόσβαση ροής δυφιοροής σεπηρεσίες Ασυμμετρικής Ψηφιακής Συνδρομητικής Γραμμής (ADSL) στον τοπικό της βρόχο. Σύμφωνα με τις πληροφορίες που διαθέτει η Επιτροπή, μέχρι στιγμής κανένας πάροχοςπηρεσιών Internet δεν έχει ζητήσει μερισμένη πρόσβαση από τη ΤΑ και δεν έχει ξεκινήσει καμία διαδικασία διευθέτησης διαφορών ενώπιον της εθνικής ρυθμιστικής αρχής.

Οι πληροφορίες σχετικά με την κατάσταση που επικρατεί στην Αυστρία βασίζονται στα στοιχεία που έχουν δημοσιευθεί στην ιστοθέση της εθνικής ρυθμιστικής αρχής, σε στοιχεία που έχουν παραληφθεί απευθείας από την εθνική ρυθμιστική αρχή της Αυστρίας και τις πληροφορίες που παρέχει τακτικά η αντιπροσωπεία της Αυστρίας στην επιτροπή για την παροχή ανοιχτού δικτύου (ΟΝΡ).

Η Επιτροπή παρακολουθεί εκ του σύνεγγυς την εφαρμογή του ισχύοντος νομικού πλαισίου γενικώς, και γνωρίζει ότι τα θέματα τιμολόγησης και συνεγκατάστασης είναι πολύπλοκα σε πολλά κράτη μέλη. Θα συνεχίσει να παρακολουθεί τις διατάξεις που αφορούν την αδεσμοποίητη πρόσβαση στο τοπικό δίκτυο στα κράτη μέλη, συνεργαζόμενη με τους φορείς εκμετάλλευσης και τους παρόχουςπηρεσιών, με σκοπό να ενθαρρύνει την πλήρη εφαρμογή των διατάξεων σε όλη την Κοινότητα. Στις 12 Ιουνίου 2001, το Αρμόδιο Μέλος της Επιτροπής διαβίβασε στην Επιτροπή Βιομηχανίας, Έρευνας και Ενέργειας επικαιροποιημένα στοιχεία σχετικά με την εφαρμογή του κανονισμού για την αδεσμοποίητη πρόσβαση στον τοπικό βρόχο.

Η Επιτροπή επισημαίνει το γεγονός ότιποβλήθηκε καταγγελία όσον αφορά την παράλειψη εφαρμογής της μερισμένης πρόσβασης στην Αυστρία, που θα αντιμετωπιστεί σύμφωνα με τις εσωτερικές διατάξεις της Επιτροπής.

(1) ΕΕ L 336 της 30.12.2000.

(2) http://www.rtr.at/.